Marxuum Xildhibaan Xamse Maxamed Gaadaweyne waxa uu ka mid ahaa odayaashii waayo-aragga ah ee ka soo qaybqaatay dib-u-dhiskii, nabadayntii iyo horumarkii dalka Somaliland, isagoo ka mid ahaa xildhibaannadii Wakiillada ee golayaashii Baarlamanka hore ee Somaliland, sidoo kalena waxa uu xilal wasiirnimo ka soo qabtay xukuumaddii Marxuum Madaxweyne Cigaal, waxaannu waqtigan ahaa xildhibaan xisbiga KULMIYE uga soo baxay Gobolka Buuhaadle.
